ባለስልጣኑ በአማራ ክልል ለሚገኙ ጋዜጠኞች ስልጠና ሊሰጥ ነው
– የኢትዮጵያ ብሮድካስት ባለስልጣን በአማራ ክልል ለሚገኙ የተለያዩ መገናኛ ብዙሃን አመራሮችና ጋዜጠኞች ከፊታችን ሰኞ ጀምሮ ስልጠና እንደሚሰጥ አስታወቀ።በባለስልጣኑ የህዝብ ግንኙነት ማስተባበሪያ ሃላፊ አቶ ወርቅነህ ጣፋ ለዋልታ እንደገለጹት በስልጠናው ላይ የአማራ ክልል ብዙሃን መገናኛ እና የክልሉ ኮሙኒኬሽን ቢሮ አመራሮችና ጋዜጠኞች ይሳተፋሉ።የባህርዳር ዩኒቨርሲቲ የማህበረሰብ ሬድዮ ፤ እንዲሁም የጎንደር ፤ ደብረ – ብርሃንና ደሴ ፋና ኤፍ ኤም አመራሮችና ጋዜጠኞችም ሌሎች የስልጠናው ተሳታፊዎች እንደሆኑ አቶ ወርቅነህ ጠቁመዋል።ለአራት ተከታታይ ቀናት የሚሰጠው ስልጠና “ልማታዊ ጋዜጠኝነት” ፤ “የመገናኛ ብዙሃን የህግ ማዕቀፍ”  እና  “የጋዜጠኝነት ስነ ምግባር” በሚሉ ርዕሶች ላይ እንደሚያተኩር ሃላፊው መናገራቸውን ዋልታ ኢንፎርሜሽን ማዕከል ዘግቧል።